A4-0015/97

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Ευρωπαϊκού Κοινοβουλίου και του Συμβουλίου που αφορά την προστασία των καταναλωτών όσον αφορά την ένδειξη των τιμών των προϊόντων που προσφέρονται στους καταναλωτές (C4-0530/96 - 95/0148(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0530/96 - 95/0148(COD)),

- έχοντας υπόψη τη γνωμοδότησή του σε πρώτη ανάγνωση ((()ΕΕ C 141 της 13.5.1996, σελ. 191)) επί της πρότασης της Επιτροπής προς το Κοινοβούλιο και το Συμβούλιο, COM(95)0276 ((()ΕΕ C 260 της 5.10.1995, σελ. 5)),

- έχοντας υπόψη την τροποποιηθείσα πρόταση της Επιτροπής (COM(96)0264) ((()ΕΕ C 249 της 27.8.1996, σελ. 2)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0015/97),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη - 1 (νέα)

>Κείμενο μετά την ψηφοφορία στο ΕΚ>

-1. ότι η διαφανής λειτουργία της αγοράς και η σωστή ενημέρωση αποβαίνει προς όφελος των καταναλωτών και του υγιούς ανταγωνισμού μεταξύ επιχειρήσεων και προϊόντων[semigr ]

(Τροπολογία 2)

Αιτιολογική σκέψη 1

>Αρχικό κείμενο>

1. ότι πρέπει να εξασφαλισθεί στους καταναλωτές ένα υψηλό επίπεδο προστασίας[semigr ] ότι η Κοινότητα θα πρέπει να συμβάλλει σε αυτό με συγκεκριμένες ενέργειες που υποστηρίζουν και συμπληρώνουν την ακολουθούμενη από τα κράτη μέλη πολιτική όσον αφορά την κατάλληλη ενημέρωση των καταναλωτών επί των τιμών προϊόντων που τους προσφέρονται[semigr ]

>Κείμενο μετά την ψηφοφορία στο ΕΚ>

1. ότι πρέπει να εξασφαλισθεί στους καταναλωτές ένα υψηλό επίπεδο προστασίας[semigr ] ότι η Κοινότητα θα πρέπει να συμβάλλει σε αυτό με συγκεκριμένες ενέργειες που υποστηρίζουν και συμπληρώνουν την ακολουθούμενη από τα κράτη μέλη πολιτική όσον αφορά την ακριβή, διαφανή και σαφή ενημέρωση των καταναλωτών επί των τιμών προϊόντων που τους προσφέρονται[semigr ]

(Τροπολογία 3)

Αιτιολογική σκέψη 5

>Αρχικό κείμενο>

5. ότι η υποχρέωση αναγραφής των τιμών πώλησης και της μοναδιαίας τιμής μέτρησης συμβάλλει κατά τρόπον σημαντικό στη βελτίωση της πληροφόρησης των καταναλωτών, κυρίως κατά την αγορά, δεδομένου ότι παρέχει κατά τον απλούστερο τρόπο στους καταναλωτές τις βέλτιστες δυνατότητες αξιολόγησης και σύγκρισης της τιμής των προϊόντων και τους επιτρέπει κατά συνέπεια να προβαίνουν σε συνειδητές επιλογές με βάση απλές συγκρίσεις[semigr ]

>Κείμενο μετά την ψηφοφορία στο ΕΚ>

5. ότι η υποχρέωση αναγραφής των τιμών πώλησης και της μοναδιαίας τιμής μέτρησης συμβάλλει κατά τρόπον σημαντικό στη βελτίωση της πληροφόρησης των καταναλωτών, δεδομένου ότι παρέχει κατά τον απλούστερο τρόπο στους καταναλωτές τις βέλτιστες δυνατότητες αξιολόγησης και σύγκρισης της τιμής των προϊόντων και τους επιτρέπει κατά συνέπεια να προβαίνουν σε συνειδητές επιλογές με βάση απλές συγκρίσεις[semigr ]

(Τροπολογία 5)

Αιτιολογική σκέψη 7

>Αρχικό κείμενο>

7. ότι τα κράτη μέλη μπορούν να αποφασίζουν να μην εφαρμόσουν την προαναφερόμενη υποχρέωση που διατίθεται κατά την παροχή υπηρεσίας καθώς και στις πωλήσεις με δημοπρασίες και στις πωλήσεις έργων τέχνης και αντικών[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 6)

Αιτιολογική σκέψη 8

>Αρχικό κείμενο>

8. ότι είναι ανάγκη να ληφθεί υπόψη το γεγονός ότι ορισμένα προϊόντα πωλούνται συνήθως σε ποσότητες διαφορετικές από 1 χλγρ., 1 λίτρο, 1 μέτρο, 1 τετρ. μέτρο ή κυβικό μέτρο[semigr ] ότι ενδείκνυται, ως εκ τούτου, να μπορούν τα κράτη μέλη να επιτρέπουν την αναγραφή της μοναδιαίας τιμής με αναφορά σε δεκαδικό ή υποπολλαπλάσιο των εν λόγω ποσοτήτων ή σε διαφορετική μονάδα μετρήσεως ποσοτήτων, λαμβάνοντας υπόψη τη φύση του προϊόντος και τις ποσότητες στις οποίες πωλείται συνήθως στο οικείο κράτος μέλος[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 7)

Αιτιολογική σκέψη 9

>Αρχικό κείμενο>

8. ότι η υποχρέωση αναγραφής της μοναδιαίας τιμής μπορεί να επιβαρύνει υπερβολικά ορισμένες μικρές επιχειρήσεις λιανικής πώλησης σε συγκεκριμένες περιστάσεις και ότι θα πρέπει επομένως να επιτρέπεται στα κράτη μέλη να μην εφαρμόζουν την υποχρέωση αυτή στις εν λόγω περιπτώσεις[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 8)

Αιτιολογική σκέψη 10

>Αρχικό κείμενο>

10. ότι θα πρέπει να διατηρηθεί επίσης η δυνατότητα για τα κράτη μέλη να εξαιρούν της υποχρέωσης αναφοράς της μοναδιαίας τιμής τα προϊόντα για τα οποία αυτή η αναγραφή τιμής δεν θα είχε σημασία ή θα μπορούσε να προκαλέσει σύγχυση, επί παραδείγματι όταν η αναφορά μιας ποσότητας δεν αποτελεί πληροφορία χρήσιμη για τη σύγκριση των τιμών ή όταν διαφορετικά προϊόντα διατίθενται στο εμπόριο με την ίδια συσκευασία[semigr ]

>Κείμενο μετά την ψηφοφορία στο ΕΚ>

10. ότι θα πρέπει να διατηρηθεί επίσης η δυνατότητα για τα κράτη μέλη να εξαιρούν της υποχρέωσης αναφοράς της μοναδιαίας τιμής τα προϊόντα για τα οποία αυτή η αναγραφή τιμής δεν θα είχε νόημα ή θα μπορούσε να προκαλέσει σύγχυση, επί παραδείγματι όταν η αναφορά μιας ποσότητας δεν αποτελεί πληροφορία χρήσιμη για τη σύγκριση των τιμών ή όταν διαφορετικά προϊόντα διατίθενται στο εμπόριο με την ίδια συσκευασία[semigr ]

(Τροπολογία 9)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

12α. ότι μετά την εισαγωγή του ενιαίου νομίσματος, στη διάρκεια της μεταβατικής περιόδου κατά την οποία οι τιμές θα πρέπει να αναφέρονται τόσο στο εθνικό νόμισμα όσο και στο ενιαίο νόμισμα, θα αναφέρονται τρεις τιμές ανά προϊόν κατ' ανώτατο όριο[semigr ]

(Τροπολογία 10)

Αιτιολογική σκέψη 13

>Αρχικό κείμενο>

13. ότι θα πρέπει να δοθεί προσοχή στις μικρές επιχειρήσεις λιανικής πώλησης[semigr ] ότι, προς το σκοπό αυτό, η Επιτροπή στην έκθεσή της για την εφαρμογή της παρούσας οδηγίας που θα υποβληθεί το αργότερο πέντε έτη μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων, θα πρέπει να λαμβάνει ιδιαίτερα υπόψη την πείρα που αποκτήθηκε από την εφαρμογή της παρούσας οδηγίας από τις μικρές επιχειρήσεις λιανικής πώλησης, μεταξύ άλλων, όσον αφορά τις εξελίξεις και την τεχνολογική ανάπτυξη των μεθόδων πώλησης[semigr ]

>Κείμενο μετά την ψηφοφορία στο ΕΚ>

13. ότι θα πρέπει να δοθεί ιδιαίτερη προσοχή στις αναπροσαρμογές που πρέπει να λάβουν χώρα στις μικρές επιχειρήσεις λιανικής πώλησης, λαμβάνοντας κυρίως υπόψη την τεχνολογική εξέλιξη και το σχεδιασθέν χρονοδιάγραμμα για την εισαγωγή του ενιαίου νομίσματος και ότι, προς τον σκοπό αυτό, η Επιτροπή θα καταρτίσει έκθεση αξιολόγησης σχετικά με την κατάσταση, ένα έτος πριν από την τελευταία προθεσμία για τη γενική εφαρμογή των διατάξεων[semigr ]

(Τροπολογία 11)

Άρθρο 2, σημείο α)

>Αρχικό κείμενο>

α) τιμή πώλησης: η τιμή που ισχύει για μία μονάδα του προϊόντος ή δεδομένη ποσότητα του προϊόντος[semigr ]

>Κείμενο μετά την ψηφοφορία στο ΕΚ>

α) τιμή πώλησης: η τελική τιμή που ισχύει για μία μονάδα του προϊόντος, συμπεριλαμβανομένου του ΦΠΑ, όλων των λοιπών φόρων και του κόστους όλων των υπηρεσιών, την κάλυψη του οποίου πρέπει υποχρεωτικώς να αναλάβει ο καταναλωτής[semigr ]

(Τροπολογία 12)

Άρθρο 2, σημείο β)

>Αρχικό κείμενο>

β) μοναδιαία τιμή: η τιμή ενός χιλιογράμμου, ενός λίτρου, ενός μέτρου, ενός τετραγωνικού μέτρου ή ενός κυβικού μέτρου του προϊόντος[semigr ]

>Κείμενο μετά την ψηφοφορία στο ΕΚ>

β) μοναδιαία τιμή: η τελική τιμή, συμπεριλαμβανομένου του ΦΠΑ, όλων των λοιπών φόρων και του κόστους όλων των υπηρεσιών, την κάλυψη του οποίου πρέπει υποχρεωτικώς να αναλάβει ο καταναλωτής, η οποία ισχύει για ποσότητα ενός χιλιογράμμου, ενός λίτρου, ενός μέτρου, ενός τετραγωνικού μέτρου ή ενός κυβικού μέτρου του προϊόντος ή μια μονάδα μετρήσεως ποσοτήτων η οποία χρησιμοποιείται κατά τρόπο γενικευμένο και συνήθη στα κράτη μέλη για τη διάθεση στο εμπόριο ειδικών προϊόντων[semigr ]

(Τροπολογία 13)

Άρθρο 3, παράγραφος 2, δεύτερο εδάφιο (νέο)

>Κείμενο μετά την ψηφοφορία στο ΕΚ>

Τα κράτη μέλη μπορούν να αποφασίζουν να μην εφαρμόζουν την υποχρέωση ένδειξης της μοναδιαίας τιμής:

>Κείμενο μετά την ψηφοφορία στο ΕΚ>

- στις πωλήσεις προϊόντων από μηχανήματα αυτόματης πώλησης,

>Κείμενο μετά την ψηφοφορία στο ΕΚ>

- στα προϊόντα που πωλούνται από πλανόδιους πωλητές και τις πωλήσεις προσωπικού χαρακτήρα κατ' οίκον,

>Κείμενο μετά την ψηφοφορία στο ΕΚ>

- στα τρόφιμα που πωλούνται σε επιχειρήσεις τροφοδοσίας (catering), κινηματογράφους και θέατρα, εκπαιδευτικά ιδρύματα, τόπους αναψυχής, καταστήματα για το προσωπικό στον τόπο εργασίας, νοσοκομεία, καντίνες και παρεμφερείς χώρους[semigr ]

(Τροπολογία 14)

Άρθρο 4, παράγραφος 2

>Αρχικό κείμενο>

2. Η τιμή πώλησης και η μοναδιαία τιμή αναφέρονται στην τελική τιμή του προϊόντος υπό τους όρους που καθορίζουν τα κράτη μέλη.

>Κείμενο μετά την ψηφοφορία στο ΕΚ>

Διαγράφεται

(Τροπολογία 24)

Άρθρο 5

>Αρχικό κείμενο>

Τα κράτη μέλη θεσπίζουν λεπτομερείς κανόνες για την αναγραφή της τιμής (π.χ. με σφραγίδα ή ετικέτα)

>Κείμενο μετά την ψηφοφορία στο ΕΚ>

Η τιμή πώλησης και η τιμή ανά μονάδα μέτρησης πρέπει να αναγράφονται στο προς πώληση προϊόν στο ράφι στο οποίο βρίσκεται το προϊόν, με τρόπο που να είναι σαφώς αναγνώσιμες για τον καταναλωτή. Σε μικρά καταστήματα λιανικής πώλησης η τιμή μπορεί επίσης να αναγράφεται σε κατάλογο τιμών που αναρτάται σε ευκρινές σημείο του καταστήματος.

(Τροπολογία 15)

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

Κατά τη μεταβατική περίοδο, μετά την εισαγωγή του ενιαίου νομίσματος, είναι δυνατόν να αναφέρονται το πολύ οι εξής τρεις τιμές:

>Κείμενο μετά την ψηφοφορία στο ΕΚ>

- τιμή πώλησης στο εθνικό νόμισμα[semigr ]

>Κείμενο μετά την ψηφοφορία στο ΕΚ>

- τιμή πώλησης στο ενιαίο νόμισμα[semigr ]

>Κείμενο μετά την ψηφοφορία στο ΕΚ>

- μοναδιαία τιμή στο ενιαίο νόμισμα[semigr ]

(Τροπολογία 16)

Άρθρο 5β (νέο)

>Κείμενο μετά την ψηφοφορία στο ΕΚ>

Άρθρο 5β

Όταν για ένα ή περισσότερα προϊόντα ισχύει μία προσωρινή ειδική προσφορά ή έκπτωση τότε αρκεί να αναγράφονται οι τρεις τιμές που προβλέπονται ήδη από την οδηγία. Στις περιπτώσεις αυτές η ένδειξη άλλων τιμών για ενημερωτικούς σκοπούς είναι προαιρετική.

(Τροπολογία 17)

Άρθρο 6

>Αρχικό κείμενο>

Άρθρο 6

Τα κράτη μέλη μπορούν να ορίζουν ότι η μοναδιαία τιμή αναφέρεται είτε σε δεκαδικό πολλαπλάσιο ή υποπολλαπλάσιο ποσότητας που αναφέρεται στο άρθρο 2, στοιχείο β, είτε σε μια συγκεκριμένη μονάδα ποσότητας διαφορετική από τις αναφερόμενες στο άρθρο 2, στοιχείο β, ανάλογα με τη φύση του προϊόντος και τις ποσότητες στις οποίες συνήθως πωλείται στο οικείο κράτος μέλος.

>Κείμενο μετά την ψηφοφορία στο ΕΚ>

Διαγράφεται

(Τροπολογία 18)

Άρθρο 7, παράγραφος 1

>Αρχικό κείμενο>

1. Τα κράτη μέλη μπορούν να εξαιρούν από την υποχρέωση αναγραφής της μοναδιαίας τιμής τα προϊόντα για τα οποία η αναγραφή αυτή δεν θα είχε σημασία λόγω της φύσης τους ή του προορισμού τους ή θα μπορούσε να προκαλέσει σύγχυση.

>Κείμενο μετά την ψηφοφορία στο ΕΚ>

1. Τα κράτη μέλη μπορούν να εξαιρούν από την υποχρέωση αναγραφής της μοναδιαίας τιμής τα προϊόντα για τα οποία η αναγραφή αυτή δεν έχει νόημα λόγω της φύσης τους ή του προορισμού τους ή θα μπορούσε να προκαλέσει σύγχυση.

(Τροπολογία 19)

Άρθρο 7, παράγραφος 2

>Αρχικό κείμενο>

2. Τα κράτη μέλη μπορούν να εξαιρούν από την υποχρεώση αναγραφής της μοναδιαίας τιμής τα προϊόντα για τα οποία η αναγραφή μήκους, μάζας, επιφάνειας ή όγκου δεν απαιτείται από κοινοτικές ή εθνικές διατάξεις. Αυτό αφορά ιδίως τα προϊόντα που πωλούνται μεμονωμένα ή με το κομμάτι.

>Κείμενο μετά την ψηφοφορία στο ΕΚ>

Διαγράφεται

(Τροπολογία 20)

Άρθρο 8

>Αρχικό κείμενο>

Τα κράτη μέλη μπορούν να ορίζουν ότι η υποχρέωση αναγραφής της μοναδιαίας τιμής προϊόντων άλλων από εκείνα που πωλούνται χύμα, σε ορισμένες μικρές επιχειρήσεις λιανικής πώλησης, δεν εφαρμόζεται, με την επιφύλαξη του άρθρου 13, εάν η υποχρέωση αναγραφής της μοναδιαίας τιμής θα αποτελούσε υπέρμετρη επιβάρυνση για αυτές τις επιχειρήσεις, λόγω του αριθμού των πωλούμενων προϊόντων, του χώρου πώλησης, της φύσης του τόπου πώλησης, λόγω ειδικών συνθηκών πώλησης, όταν το προϊόν δεν είναι απευθείας προσιτό στον καταναλωτή, ή λόγω ορισμένων μορφών εμπορίου, όπως ορισμένοι τύπου εμπορίου μέσω πλανόδιων πωλητών.

>Κείμενο μετά την ψηφοφορία στο ΕΚ>

Τα κράτη μέλη μπορούν να ορίζουν ότι η υποχρέωση αναγραφής της μοναδιαίας τιμής προϊόντων άλλων από εκείνα που διατίθενται στο εμπόριο χύμα, τα οποία πωλούνται σε ορισμένες μικρές επιχειρήσεις λιανικής πώλησης, τίθεται σε εφαρμογή το αργότερο έξι έτη μετά τη δημοσίευση της παρούσας οδηγίας, αν η υποχρέωση αναγραφής της μοναδιαίας τιμής, από του χρονικού σημείου που καθορίζεται στο άρθρο 12, εδάφιο 1, θα αποτελούσε υπέρμετρη επιβάρυνση για αυτές τις επιχειρήσεις.

(Τροπολογία 21)

Άρθρο 8α (νέο)

>Κείμενο μετά την ψηφοφορία στο ΕΚ>

Άρθρο 8α

Τα κράτη μέλη μεριμνούν για τη λήψη κατάλληλων μέτρων πληροφόρησης των λιανοπωλητών ως προς τη μεταφορά αυτής της οδηγίας στο εσωτερικό δίκαιο. Ειδικότερα τα κράτη μέλη συνεργάζονται με τις επαγγελματικές οργανώσεις προκειμένου να παράσχουν κατάλληλη πληροφόρηση ώστε οι μικροί λιανοπωλητές να είναι επαρκώς ενήμεροι όσον αφορά τις διατάξεις της παρούσας οδηγίας.

(Τροπολογία 22)

Άρθρο 12, παράγραφος 2α (νέα)

>Κείμενο μετά την ψηφοφορία στο ΕΚ>

2α. Τα κράτη μέλη ανακοινώνουν τις διατάξεις οι οποίες διέπουν τις κυρώσεις που προβλέπονται στο άρθρο 9, καθώς και οιαδήποτε μεταγενέστερη τροπολογία επ' αυτών.